ddrg/super_eurlex huggingface dataset:
54.

Yleisesti ottaen tietosuojavaltuutettu on huolissaan laaja-alaisten tietojärjestelmien mahdollisen yhteentoimivuuden kehittämiseen liittyvistä epäselvyyksistä. Tietosuojavaltuutettu ei kuitenkaan pidä viraston perustamista uhkaavimpana tekijänä tässä yhteydessä. Hän toteaa, että virasto ei voi omasta aloitteestaan tehdä yhteensopivuutta koskevia päätöksiä. Valtuutettu kannustaa, että lainsäätäjä selkeyttää ehdotettujen pilottihankkeiden yhteydessä menettelyä, jota komission on noudatettava ennen kuin se esittää pilottihanketta koskevan pyynnön. Hän katsoo, että kyseiseen menettelyyn on sisällyttävä pyynnön perusteella kehitetyn hankkeen mahdollisia tietosuojavaikutuksia koskeva arvio, joka saattaa edellyttää Euroopan parlamentin ja tietosuojavaltuutetun kuulemista.
67.

Tiedonannossa osoitetaan, että tämä suuntaus luoda uusia järjestelmiä jatkuu. Ensimmäinen esimerkki, joka on kohdasta 4.2.2, on tietojärjestelmä, jolla laajennetaan eurooppalaista rikosrekisteritietojärjestelmää (ECRIS) siten, että se kattaa myös muiden kuin EU-maiden kansalaiset. Komissio on jo tilannut tutkimuksen tuomittujen kolmansien maiden kansalaisten luettelosta (European Index for Convicted Third Country Nationals – EICTCN), joka saattaa johtaa keskitettyyn tietokantaan. Toinen esimerkki on sähköisen oikeudenkäytön yhteydessä tapahtuva tietojen vaihto henkilöistä, jotka ovat muiden jäsenvaltioiden maksukyvyttömyysrekistereissä (tiedonannon kohta 3.4.1). Tässä tietojen säilytys ei ole keskitettyä.
3.

Neuvoa-antavan komitean jäsenet yhtyvät komission määritelmään seuraavista merkityksellisistä markkinoista: a) toimitusmarkkinat yhdyskuntajätteen polttolaitoksille, jotka käyttävät arinapolttoa ja joiden kapasiteetti on yli 4,5 tonnia tunnissa, b) kattilapainekomponenttien valmistusmarkkinat, c) sellaisten lämpökäsittelylaitosten toimitusmarkkinat, joissa käytetään leijukerrostekniikkaa ja joiden kapasiteetti on alle 200 MWel; tarkempi jako voidaan jättää käsiteltävänä olevassa asiassa avoimeksi, d) savukaasujen rikinpoistojärjestelmien markkinat; tarkempi jako voidaan jättää käsiteltävänä olevassa asiassa avoimeksi.
4.

Henkilötietojen suojeleminen ei ole ehdotuksen pääkohde. Koska TPJ:issä käsiteltyjen henkilötietojen määrä on kuitenkin hyvin suuri, ehdotukseen on laadittu erityinen tietosuojaa koskeva artikla, jonka tarkoituksena on täydentää yleissäädöksenä edelleen sovellettavan direktiivin 95/46/EY säännöksiä.
FI Euroopan unionin virallinen lehti C 182/23

Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä Euroopan parlamentin ja neuvoston direktiivin 94/22/EY mukainen Ranskan hallituksen tiedonanto (1)

(Ilmoitus nestemäisten tai kaasumaisten hiilivetyjen etsintään oikeuttavaa yksinomaista lupaa (ns. Permis de Yvelines) koskevasta hakemuksesta)

(ETA:n kannalta merkityksellinen teksti)

(2008/C 182/11)

POROS SAS, jonka päätoimipaikan osoite on 145 rue Michel Carrè, F-95100 Argenteuil, on hakenut 4. joulukuuta 2007 viideksi vuodeksi yksinomaista lupaa nestemäisten tai kaasumaisten hiilivetyjen etsintään (ns. Permis de Yvelines) noin 1 456 neliökilometrin alueella, joka kuuluu osittain Yvelinen, Val d'Oisen ja Hauts de Seinen departementteihin.

Lupa koskee aluetta, jonka raja kulkee seuraavien pituus- ja leveyspiirien avulla määriteltyjen peräkkäisten pisteiden kautta, kun nollapituuspiiri on Pariisin pituuspiiri:

Pisteet Pituus Leveys A 0,90° L 54,50° P B 0,90° L 54,40° P C 0,80° L 54,40° P D 0,80° L 54,30° P E 0,70° L 54,30° P F 0,70° L 54,20° P G 0,60° L 54,20° P H 0,60° L 54,00° P I 0,40° L 54,00° P J 0,40° L 54,20° P K 0,20° L 54,20° P L 0,20° L 54,50° P

Hakemusten esittäminen ja luvan myöntämisperusteet

Alkuperäisen hakemuksen ja kilpailevien hakemusten esittäjien on täytettävä ehdot, jotka on määritelty Ranskan 2. kesäkuuta 2006 etsimisluvista ja maanalaisista varastoista antaman asetuksen 2006-648 4 ja 5 pykälässä (Journal officiel de la République française, 3. kesäkuuta 2006).

Kiinnostuneet yritykset voivat lähettää kilpailevan hakemuksensa yhdeksänkymmenen päivän kuluessa tämän ilmoituksen julkaisemisesta niiden sääntöjen mukaisesti, jotka on esitetty Euroopan yhteisöjen virallisessa lehdessä C 374, 30.12.1994, s. 11 julkaistussa ilmoituksessa hiilivetyjen etsimislupien hankkimisesta Ranskassa ja joista säädetään etsimisluvista ja maanalaisista varastoista annetussa asetuksessa 2006-648. Kilpailevat hakemukset on toimitettava kaivosasioista vastaavalle ministerille alla olevaan osoitteeseen.

Päätökset alkuperäisestä hakemuksesta ja kilpailevista hakemuksista tehdään mainitun asetuksen 6 pykälässä määritettyjä etsimislupien myöntämisperusteita noudattaen viimeistään 4. joulukuuta 2009.

Toiminnan harjoittamista ja lopettamista koskevat ehdot ja edellytykset

Hakijoita pyydetään tutustumaan kaivoslain (code minier) 79 pykälään ja 79.1 pykälään sekä kaivostöistä, maanalaisesta varastoinnista ja niitä koskevista säännöistä 2. kesäkuuta 2006 annettuun asetukseen N:o 2006-649 (Journal officiel de la République française, 3. kesäkuuta 2006).

Lisätietoja saa seuraavasta osoitteesta: Ministère de l'écologie, du développement et de l'aménagement durables (direction générale de l'énergie et des matières premières, direction des ressources énergétiques et minérales, bureau de la législation minière), 61, boulevard Vincent Auriol, Télédoc 133, F-75703 Paris Cedex 13 (puhelin: (33)144 97 23 02, faksi: (33) 144 97 05 70).

Edellä mainittuihin säädösteksteihin voi tutustua internetosoitteessa Légifrance:

http://www.legifrance.gouv.fr

(1) EYVL L 164, 30.6.1994, s. 3.
1.

Neuvoa-antavan komitean enemmistö on samaa mieltä komission kanssa siitä, että Englannin jalkapalloliiton valioliigan mediaoikeuksien yhteismyynti aiheuttaa perustamissopimuksen 81 artiklan 1 kohdan mukaisia kilpailuongelmia ja tässä asiassa sovellettava menettely voidaan päättää neuvoston asetuksen (EY) N:o 1/2003 9 artiklan mukaisella päätöksellä. Vähemmistö on eri mieltä.
(5)

Päätös on osoitettu seuraaville yrityksille, jotka ovat osallistuneet tai joiden tytäryritykset ovat osallistuneet kartellisopimukseen ja yhdenmukaistettuihin menettelytapoihin Yhdistyneeseen kuningaskuntaan sijoittautuneiden teollisuusasiakkaiden käyttöön tarkoitetun langan markkinoilla: Barbour Threads Ltd, Coats UK Ltd, Coats Holdings Ltd, Dollfus Mieg et Cie SA, Donisthorpe & Company Ltd, Gütermann AG, Hicking Pentecost plc, Oxley Threads Ltd ja Perivale Gütermann Ltd.
FI Euroopan unionin virallinen lehti C 302/6

Kuulemismenettelystä vastaavan neuvonantajan loppukertomus asiassa COMP/E-2/39.142 — Toyota

(laadittu tietyissä kilpailuasioita koskevissa menettelyissä kuulemismenettelystä vastaavan neuvonantajan toimivaltuuksista 23 päivänä toukokuuta 2001 tehdyn komission päätöksen 2001/462/EY, EHTY 15 ja 16 artiklan mukaisesti — EYVL L 162, 19.6.2001, s. 21)

(2007/C 302/07)

Neuvoston asetuksen (EY) N:o 1/2003 (1) 9 artiklan mukaisesti esittämä päätösluonnos liittyy Toyotan merkkiajoneuvojen korjauksissa tarvittavien teknisten tietojen toimittamiseen.

Komissio käynnisti saksalaisen tutkimuslaitoksen IKA:n tutkimuksen julkaisemisen jälkeen 22. joulukuuta 2004 tutkinnan, joka koski Toyotan teknisten tietojen toimittamista riippumattomille korjaamoille. Komissio aloitti 1. joulukuuta 2006 asetuksen (EY) N:o 1/2003 III luvun mukaisen menettelyn ja teki mainitun asetuksen 9 artiklan 1 kohdassa tarkoitetun ennakkoarvioinnin. Arvioinnista ilmenivät komission havaitsemat kilpailuongelmat. Näytti nimittäin siltä, että Toyota toimitti tekniset tiedot täydellisinä vain valtuuttamilleen korjaamoille.

Komission yksiköiden kanssa käytyjen keskustelujen johdosta Toyota antoi sitoumuksia 22. tammikuuta 2007.

Komissio julkaisi 22. maaliskuuta 2007 asetuksen (EY) N:o 1/2003 27 artiklan 4 kohdan mukaisen tiedonannon Euroopan unionin virallisessa lehdessä ja kehotti asianomaisia yrityksiä lähettämään huomautuksensa kuukauden kuluessa tiedonannon julkaisemisesta. Saaduissa huomautuksissa vahvistettiin suurelta osin Toyotan ehdottamien sitoumusten vaikuttavuus.

Komissio on nyt päätellyt, että Toyotan esittämien sitoumusten ansiosta ei ole enää perusteita menettelylle, sanotun kuitenkaan rajoittamatta asetuksen (EY) N:o 1/2003 9 artiklan 2 kohdan soveltamista.

Asetuksen (EY) N:o 1/2003 9 artiklan nojalla tehdyssä päätöksessä ei todeta yhteisön kilpailusääntöjä rikotun, vaan osapuolet suostuvat korjaamaan komission ennakkoarvioinnissa esittelemät kilpailuongelmat. Tässä prosessissa kumpikin puoli on halukas yksinkertaistamaan epäillyn rikkomisen täysimittaisesta tutkimisesta aiheutuvia hallinnollisia ja oikeudellisia vaatimuksia. Tämän vuoksi useassa komission aikaisemmassa päätöksessä (2) on katsottu, että asianmukaista menettelyä on noudatettu silloin, kun osapuolet ilmoittavat komissiolle saaneensa tutustua riittävässä määrin tarpeellisiksi katsomiinsa tietoihin, joita ne tarvitsevat ehdottaakseen sitoumuksia komission havaitsemien kilpailuongelmien ratkaisemiseksi.

Tässä asiassa on menetelty samalla tavalla, ja Toyota on vahvistanut sen komissiolle 25. toukokuuta 2007 toimittamassaan julistuksessa.

Edellä esitetyn perusteella katson, että tässä asiassa on noudatettu kuulluksi tulemista koskevia oikeuksia.

Bryssel 11. heinäkuuta 2007. Karen WILLIAMS

(1) EYVL L 1, 4.1.2003, s. 1.

(2) Vrt. 22.6.2005 tehty päätös asiassa COMP/39.116 — Coca-Cola ja 19.1.2005 tehty päätös asiassa COMP/37.214 — DFB.
1.

Komissio lähetti Euroopan tietosuojavaltuutetulle lausunnon antamista varten ehdotuksen neuvoston asetukseksi yhteisen maatalouspolitiikan rahoituksesta 21 päivänä kesäkuuta 2005 annetun asetuksen (EY) N:o 1290/2005 (3) muuttamisesta (jäljempänä ’ehdotus’) asetuksen (EY) N:o 45/2001/EY 28 artiklan 2 kohdan mukaisesti. Euroopan tietosuojavaltuutettu on tyytyväinen siihen, että tämä lausunto mainitaan komission ehdotuksen johdanto-osassa.
1.

Neuvoa-antava komitea on komission kanssa yhtä mieltä siitä, että ilmoitettu yrityskauppa on komission asetuksen (EY) N:o 132/2004 (1) 3 artiklan 1 kohdan a alakohdassa tarkoitettu yrityskeskittymä.
77.

Tietosuojavaltuutettu esittää kuitenkin tässä lausunnossa näkemyksensä ehdotuksen oikeasuhteisuudesta. Hän katsoo ensinnäkin, ettei pelkkä liikenne- ja paikkatietojen säilyttäminen sinällään ole asianmukainen tai toimiva ratkaisu. Tarvitaan myös muita toimenpiteitä, joilla varmistetaan, että viranomaiset saavat suoraan ja nopeasti tietyssä tapauksessa tarvittavat tiedot. Toiseksi ehdotuksessa olisi — rajattava tietojen säilytysajat. Säilytysaikojen on vastattava lainvalvonnan tarpeita, — rajattava tallennettavien tietojen määrä. Määrän on vastattava lainvalvonnan tarpeita, ja on varmistettava, ettei sisältötietoihin ole mahdollista päästä käsiksi, — säädettävä riittävistä suojatoimista.
FI Euroopan unionin virallinen lehti C 251/12

Viisumien vastavuoroisuutta koskeva Portugalin ilmoitus (1)

(2005/C 251/19)

Arvoisa pääsihteeri

Viitaten 19. heinäkuuta 2005 päivättyyn kirjeeseemme, jossa ilmoitimme Brunein ryhtyneen soveltamaan Portugaliin kansalaisiin kohdistuvaa viisumipakkoa, katsomme aiheelliseksi tähdentää, että kyseinen ilmoitus on asetuksen (EY) N:o 539/2001 muuttamisesta vastavuoroisuusmekanismin osalta 2 päivänä kesäkuuta annetun asetuksen (EY) N:o 851/2005 2 artiklan mukainen.

Lisäksi ilmoitamme, että myös komissiolle lähetettiin samana päivämääränä yllä mainitun säännöksen mukainen ilmoitus.

[Lopputervehdys]

Arvoisa pääsihteeri

Minulla on kunnia ilmoittaa 2 päivänä kesäkuuta annetun asetuksen (EY) N:o 581/2005 2 artiklan mukaisesti, että Brunei on ryhtynyt soveltamaan Portugaliin kansalaisiin kohdistuvaa viisumipakkoa.

[Lopputervehdys]

(1) Tämä ilmoitus julkaistaan 15. maaliskuuta 2001 annetun asetuksen (EY) N:o 539/2001 (EYVL L 81, 21.3.2001, s. 1) muuttamisesta 2. kesäkuuta 2005 annetun neuvoston asetuksen (EY) N:o 851/2005 (EUVL L 141, 4.6.2005, s. 3) 2 artiklan mukaisesti.
FI Euroopan unionin virallinen lehti C 251/1

Viisumien vastavuoroisuutta koskeva Slovakian tasavallan ilmoitus (1)

(2005/C 251/01)

Slovakian tasavallan pysyvä edustusto Euroopan unionissa esittää kunnioittavat tervehdyksensä Euroopan unionin neuvostolle ja Euroopan komissiolle.

Slovakian tasavalta ilmoittaa asetuksen (EY) N:o 539/2001 muuttamisesta annetun asetuksen (EY) N:o 851/2005 2 artiklan mukaisesti, että 24. kesäkuuta 2005 seuraavat asetuksen (EY) N:o 539/2001 liitteessä II mainitut kolmannet maat vaativat yksipuolisesti viisumin Slovakian tasavallan kansalaisilta:

Australia

Kanada

Panama

Amerikan yhdysvallat

Costa Rica (yli 30 vuorokautta kestävää oleskelua varten)

Brunei (yli 14 vuorokautta kestävää oleskelua varten).

(Kohteliaisuuslause)

Tämä ilmoitus kumoaa ja korvaa edellisen, 11. kesäkuuta 2005 annetun ilmoituksen.

(1) Tämä ilmoitus julkaistaan 15. maaliskuuta 2001 annetun asetuksen (EY) N:o 539/2001 (EYVL L 81, 21.3.2001, s. 1) muuttamisesta 2. kesäkuuta 2005 annetun neuvoston asetuksen (EY) N:o 851/2005 (EUVL L 141, 4.6.2005, s. 3) 2 artiklan mukaisesti.
1.

Kauppa- ja teollisuusministeri pyytää Petroleum (Production) (Seaward Areas) Regulations 1988 -säännösten (S.I. 1988 No. 1213), sellaisina kuin ne ovat muutettuina (’1988 Regulations’), sekä Hydrocarbons Licensing Directive Regulations 1995 -säännösten (S.I. 1995 No. 1434) mukaisesti asiasta kiinnostuneita tahoja hakemaan merellä tapahtuvaa tuotantoa koskevia lupia (’Traditional Licences’ eli ’perinteiset luvat’), merellä tapahtuvan tuotannon edistämistä koskevia lupia (’Promote Licences’ eli ’edistämisluvat’) ja merellä sijaitsevilla uudisalueilla tapahtuvaa tuotantoa koskevia lupia (’Frontier Licences’ eli ’uudisalueiden luvat’). Ministeri kehottaa erityisesti hakemaan uudisalueiden lupia ja perinteisiä lupia alueilla SEA 1 ja SEA 4 sekä perinteisiä lupia ja edistämislupia alueilla SEA 2, SEA 3 ja SEA 5. Yksityiskohtaisia tietoja näistä luvista on saatavilla Yhdistyneen kuningaskunnan kauppa- ja teollisuusministeriön öljy- ja kaasualan verkkosivuilla osoitteessa http://www.og.dti.gov.uk/upstream/licensing/lictypevar.htm.
Kuulemismenettelystä vastaavan neuvonantajan loppukertomus asiassa COMP/M.2698 - Promatech/Sulzer Textil (laadittu tietyissä kilpailuasioita koskevissa menettelyissä kuulemismenettelystä vastaavan neuvonantajan toimivaltuuksista 23 päivänä toukokuuta 2001 tehdyn komission päätöksen 2001/462/EY, EHTY 15 artiklan mukaisesti (EYVL L 162, 19.6.2001, s. 21)) (ETA:n kannalta merkityksellinen teksti)



Virallinen lehti nro C 067 , 17/03/2004 s. 0014 - 0014



Kuulemismenettelystä vastaavan neuvonantajan loppukertomus asiassa COMP/M.2698 - Promatech/Sulzer Textil (laadittu tietyissä kilpailuasioita koskevissa menettelyissä kuulemismenettelystä vastaavan neuvonantajan toimivaltuuksista 23 päivänä toukokuuta 2001 tehdyn komission päätöksen 2001/462/EY, EHTY 15 artiklan mukaisesti (EYVL L 162, 19.6.2001, s. 21)) (2004/C 67/08) (ETA:n kannalta merkityksellinen teksti) Päätösluonnos ei anna aihetta esittää erityisiä kuulluksi tulemisen oikeutta koskevat huomautuksia. Komissio ryhtyi tutkimaan asiaa useiden jäsenvaltioiden esitettyä siitä neuvoston asetuksen (ETY) N:o 4064/89 ("sulautuma-asetus"), sellaisena kuin se on muutettuna neuvoston asetuksella (EY) N:o 1310/97, 22 artiklan 3 kohdan mukaisen pyynnön. Aloitettuaan 6 artiklan 1 kohdan c alakohdan mukaisen menettelyn 14. huhtikuuta 2002 komissio tutki perusteellisesti markkinat, joilla se oli havainnut kilpailuongelmia. Promatech esitti 19. kesäkuuta 2002 sitoumukset, joilla muutetaan alkuperäistä keskittymäsuunnitelmaa komission epäilemien kilpailuongelmien poistamiseksi ja hyväksynnän saamiseksi mahdollisimman pikaisesti. Komissio on tullut siihen tulokseen, että osapuolten esittämien sitoumusten ansiosta tehokas kilpailu voidaan säilyttää tai palauttaa niiden jäsenvaltioiden alueella, jotka pyysivät komissiota tutkimaan asiaa. Näin ollen asiassa ei ole lähetetty väitetiedoksiantoa ja sulautuma-asetuksen 8 artiklan 2 kohdan mukaisen päätöksen tekemistä esitetään. Bryssel 18. heinäkuuta 2002. Karen Williams
Keskittymiä käsittelevän neuvoa-antavan komitean 72. kokouksessaan 5. tammikuuta 2000 antama lausunto asiaan COMP/M.1630 - Air Liquide/BOC - liittyvästä alustavasta päätösluonnoksesta (ETA:n kannalta merkityksellinen teksti)



Virallinen lehti nro C 079 , 30/03/2004 s. 0008 - 0008



Keskittymiä käsittelevän neuvoa-antavan komitean 72. kokouksessaan 5. tammikuuta 2000 antama lausunto asiaan COMP/M.1630 - Air Liquide/BOC - liittyvästä alustavasta päätösluonnoksesta (2004/C 79/09) (ETA:n kannalta merkityksellinen teksti) 1. Neuvoa-antava komitea on komission kanssa samaa mieltä siitä, että tuotemarkkinat on määriteltävä markkinoille saatettujen eri kaasulajien ja eri jakelutapojen mukaan (suur-, irto- ja pullotoimitukset). 2. Neuvoa-antava komitea on komission kanssa samaa mieltä siitä, että suurtoimitusten, heliumin ja elektroniikkateollisuuden erikoiskaasujen maantieteelliset markkinat ovat Euroopan talousalueen laajuiset ja että irto- tai pullokaasujen markkinat eivät yleensä ylitä kansallisia rajoja. 3. Neuvoa-antava komitea on komission kanssa samaa mieltä siitä, että alkuperäinen sulautumasuunnitelma johtaisi Air Liquiden määräävään asemaan suurtoimitusmarkkinoilla. 4. Neuvoa-antava komitea on komission kanssa samaa mieltä siitä, että suunnitelma vahvistaisi BOC:n määräävää asemaa Yhdistyneen kuningaskunnan ja Irlannin markkinoilla irto- ja pullokaasujen osalta ja Air Liquiden määräävää asemaa samojen tuotteiden osalta Ranskan markkinoilla. 5. Neuvoa-antavan komitean enemmistö on komission kanssa samaa mieltä siitä, että suunnitelma johtaisi Air Liquiden ja Air Productsin yhteiseen määräävään asemaan heliumin tukkumarkkinoilla ja elektroniikkateollisuuden erikoiskaasujen markkinoilla. Vähemmistö ei ota kantaa asiaan. 6. Neuvoa-antava komitea on komission kanssa samaa mieltä siitä, että osapuolten 21 päivänä joulukuuta 1999 antamat sitoumukset riittävät poistamaan kilpailuongelmat kaikilla 4 ja 5 kohdassa mainituilla markkinoilla. 7. Neuvoa-antavan komitean enemmistö on komission kanssa samaa mieltä siitä, että osapuolten 21 päivänä joulukuuta 1999 antamat sitoumukset riittävät poistamaan kilpailuongelmat suurtoimitusmarkkinoilla. Vähemmistö on eri mieltä. 8. Neuvoa-antava komitea kehottaa komissiota ottamaan huomioon kaikki keskustelun aikana esille otetut seikat ja suosittelee tämän lausunnon julkaisemista.
Keskittymiä käsittelevän neuvoa-antavan komitean 105. kokouksessaan 22. tammikuuta 2002 antama lausunto asiaan COMP/M.2416 - Tetra Laval/Sidel - liittyvästä päätösluonnoksesta (ETA:n kannalta merkityksellinen teksti)



Virallinen lehti nro C 036 , 10/02/2004 s. 0003 - 0003



Keskittymiä käsittelevän neuvoa-antavan komitean 105. kokouksessaan 22. tammikuuta 2002 antama lausunto asiaan COMP/M.2416 - Tetra Laval/Sidel - liittyvästä päätösluonnoksesta (2004/C 36/03) (ETA:n kannalta merkityksellinen teksti) 1. Neuvoa-antava komitea on samaa mieltä komission kanssa siitä, että sulautuma-asetuksen 8 artiklan 4 kohdan soveltamisen edellytykset täyttyvät. 2. Neuvoa-antavan komitean enemmistö on samaa mieltä komission kanssa siitä, että sulautuma-asetuksen 8 artiklan 4 kohdan mukaisessa päätöksessä olisi määrättävä seuraavista toimenpiteistä tehokkaan kilpailun edellytysten palauttamiseksi: a) Tetran on irrottauduttava Sidelistä lopullisen päätöksen antamispäivästä lähtien kuten päätösluonnoksen 1 artiklassa ehdotetaan; b) Tetran on myytävä osakkuutensa Sidelissä lopullisesti tavalla, joka turvaa Sidelin elinkelpoisuuden ja kilpailukyvyn päätösluonnoksen 2 artiklan ehdotuksen mukaisesti; c) Tetran on noudatettava siirtymäkauden velvoitteita kuten päätösluonnoksen 3 artiklassa ehdotetaan; d) Tetran on nimitettävä riippumaton toimitsijamies, jolla on päätösluonnoksen 4 artiklassa ehdotetut valtuudet ja velvollisuudet; ja e) Tetran on myytävä kaikki omistamansa Sidelin osakkeet päätösluonnoksen 5 artiklassa ehdotetussa ajassa (9 kuukautta + 3 kuukautta) ja kuvatulla tavalla. Kohdan 2 b osalta vähemmistö katsoo, että koko osakkuuden myyminen ei ole oikeasuhteinen toimenpide. Vähemmistö ei ota kantaa asiaan. 3. Neuvoa-antava komitea suosittelee tämän lausunnon julkaisemista Euroopan unionin virallisessa lehdessä. 4. Neuvoa-antava komitea pyytää komissiota ottamaan huomioon muut keskustelussa esille tuodut seikat.
Kuulemismenettelystä vastaavan neuvonantajan loppukertomus asiassa COMP/37.685 - GVG/FS (laadittu tietyissä kilpailuasioita koskevissa menettelyissä kuulemismenettelystä vastaavan neuvonantajan toimivaltuuksista 23 päivänä toukokuuta 2001 tehdyn komission päätöksen (2001/462/EY, EHTY) 15 artiklan mukaisesti (EYVL L 162, 19.6.2001, s. 21))



Virallinen lehti nro C 012 , 16/01/2004 s. 0002 - 0002



Kuulemismenettelystä vastaavan neuvonantajan loppukertomus asiassa COMP/37.685 - GVG/FS (laadittu tietyissä kilpailuasioita koskevissa menettelyissä kuulemismenettelystä vastaavan neuvonantajan toimivaltuuksista 23 päivänä toukokuuta 2001 tehdyn komission päätöksen (2001/462/EY, EHTY) 15 artiklan mukaisesti (EYVL L 162, 19.6.2001, s. 21)) (2004/C 12/02) Georg Verkehrsorganisation (GVG) esitti 25. lokakuuta 1999 kantelun Italian suurinta rautatieyhtiötä Ferrovie dello Statoa (FS) vastaan. Komissio lähetti 21. kesäkuuta 2001 FS:lle väitetiedoksiannon. Vastaaja pyysi kahdesti lisäaikaa väitetiedoksiantoon vastaamiseen, ja näihin pyyntöihin suostuttiin. Vastaus toimitettiin 16. lokakuuta 2001. Vastaajan pyynnöstä pidettiin suullinen kuuleminen 30. lokakuuta 2001. Kirjallisessa vastauksessaan ja suullisessa kuulemisessa FS kiisti useat komission väitetiedoksiannossa esittämät tosiasiat ja oikeudelliset seikat. Kuulemisen jälkeen yhdestä väitetiedoksiannossa esitetystä väitteestä luovuttiin. Erään toisen väitteen kestoaikaa lyhennettiin. Lisäksi komissio pyrki saamaan uusia tietoja useista eri seikoista varsinkin lisätietoja pyytämällä. FS sai tilaisuuden esittää yksityiskohtaisia huomautuksia saatuihin vastauksiin, joista luottamukselliset tiedot oli poistettu. FS saattoi tutustua aineistoon kahdesti, ensin 28. syyskuuta 2001 ja tämän jälkeen 30. toukokuuta 2002. Sitoumukset esitettiin 6. joulukuuta 2002, ja lopulta 27. kesäkuuta 2003 FS (Trenitalia) ja GVG allekirjoittivat sopimuksen kansainvälisestä ryhmittymästä ja sopivat vetopalvelusopimuksen ehdoista. FS tai GVG eivät ole saattaneet tämän asian osalta kuulemismenettelystä vastaavan neuvonantajan tutkittavaksi menettelyyn liittyviä seikkoja. Edellä esitetyn perusteella katson, että tässä asiassa on noudatettu kuulluksi tulemista koskevia oikeuksia. Päätösluonnoksessa käsitellään ainoastaan sellaisia väitteitä, joista osapuolille on annettu mahdollisuus esittää näkemyksensä. Bryssel 11. elokuuta 2003. Karen Williams
Keskittymiä käsittelevän neuvoa-antavan komitean 96. kokouksessaan 19. kesäkuuta 2001 antama lausunto asiaan COMP/JV.55 - Hutchison/RCPM/ECT liittyvästä alustavasta päätösluonnoksesta



Virallinen lehti nro C 210 , 05/09/2003 s. 0013 - 0013



Keskittymiä käsittelevän neuvoa-antavan komitean 96. kokouksessaan 19. kesäkuuta 2001 antama lausunto asiaan COMP/JV.55 - Hutchison/RCPM/ECT liittyvästä alustavasta päätösluonnoksesta (2003/C 210/05) 1. Ilmoitettu toimenpide muodostaa sulautuma-asetuksen 1 artiklassa ja 3 artiklan 1 kohdan b alakohdassa tarkoitetun yhteisönlaajuisen keskittymän. 2. Neuvoa-antava komitea on komission kanssa samaa mieltä siitä, että merkitykselliset markkinat muodostuvat Pohjois-Euroopassa tarjottavista ahtauspalveluista avomerikonttialuksissa kuljetettavan lastin jälleenlaivaamiseksi. 3. Neuvoa-antava komitea on komission kanssa samaa mieltä siitä, että keskittymä sellaisena kuin se ilmoitettiin olisi johtanut määräävän markkina-aseman luomiseen tai vahvistumiseen. 4. Osapuolten esittämät sitoumukset riittävät poistamaan kilpailuongelmat. Neuvoa-antava komitea pyytää, että sille tiedotetaan sitoumusten täytäntöönpanosta. 5. Neuvoa-antava komitea katsoo näin ollen, että toimenpide soveltuu yhteismarkkinoille ja ETA-sopimuksen toimintaan edellyttäen, että päätösluonnoksessa esitettyjä ehtoja ja velvollisuuksia noudatetaan täysimääräisesti. 6. Neuvoa-antava komitea suosittelee tämän lausunnon julkaisemista. 7. Komissio ottaa huomioon neuvoa-antavan komitean huomautukset ja kommentit.